Megvan, hogyan kerülhetett a koronavírus agresszív típusa Olaszországba - Infostart.hu
Infostart / MTI 2020. július 7. 20:19
Olasz orvosi kutatások tárták fel annak a törzsnek az eredetét, amely bejutott Bergamo ipari térségébe, ahol eddig a legmagasabb halálozási arányt regisztrálták a világon.
a vírus a Németországból Lombardiába érkezett kamionok útvonalát követte.
Bergamóban kétezer szállítási és logisztikai vállalat működik, több mint háromszáz nagy méretű raktárteleppel és mintegy húszezer dolgozóval. Lodi és Codogno térségében további 463 ilyen cég működik, hetven teleppel. Ezekre többségében Németországból érkeznek kamionok. Lombardiának ezen a pontján található a legnagyobb európai bútorlánc, valamint a nemzetközi e-kereskedelem első számú dél-európai elosztóközpontja.
A vizsgálatok szerint a két lombardiai gócponton, vagyis Lodi és Codogno, valamint Bergamo területén a vírus két különböző törzse jelent meg. A február 23-án vesztegzár alá helyezett Codogno térségében a fertőzésterjedési érték elérte a kettes szintet, Bergamóban viszont az ennél is agresszívebb és gyorsabban terjedő törzs jelent meg, és
minden beteg átlagosan további 3,5 személyt fertőzött meg.
Kezdőlap Külföld Megvan, hogyan kerülhetett a koronavírus agresszív típusa Olaszországba